**ISPITA**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-aştept să vii la ceas de seară

Când bolta-şi pune voalul cu văpăi

Iar licuricii se trezesc şi zboară

Prin florile-adormite de prin văi.

Te-aştept sub teiul fremătând a vară

În păr să-ţi pun luceferii-n cunună

Si-n ochii-ţi dragi să mă pierd iară

Când luna se coboară să ne fie nună.

Te-aştept să prindem boarea ce adie

Prin ramurile înverzite dintre noi

Iar luna ne păzeste ca o lampă vie

Si-n iarbă-un greieraş saltă vioi.

Te-aştept să vii la ceas din noapte

Să numărăm sfioşi steluţele pe cer

S-aştern pe buzele-ţi cireşe coapte,

Să muşc din ele,să visez , să sper...

23.06.2015